**UZŅĒMUMA LĪGUMS** Nr. RPA-21-8-lī (30.04.2021)

**Par vides objekta “*1991.gada Barikāžu piemiņas zīme*”, Jēkaba ielā, Vecrīgā projekta realizācijas būvdarbu veikšanu**

Rīgā, dokumenta datums ir tā

elektroniskas parakstīšanas datums

**Rīgas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora p.i. Gunta Gailīša personā, kurš rīkojas saskaņā ar Rīgas domes priekšsēdētāja 03.02.2021 rīkojumu Nr. RD-21-47-p “Par Rīgas pašvaldības aģentūras “Rīgas pieminekļu aģentūra” direktora pienākumu veikšanu”, turpmāk tekstā – Pasūtītājs, no vienas puses, un

**SIA Valgīra Būve**, reģistrācijas numurs 40103842245 tās valdes locekles Irinas Garklāvas personā, kura rīkojas saskaņā ar statūtiem, turpmāk – **Būvuzņēmējs**, no otras puses,

Pasūtītājs un Būvuzņēmējs kopā un katrs atsevišķi turpmāk - Līdzēji, pamatojoties uz Pasūtītāja rīkotā iepirkuma Nr. RPA 2021/1 „Vides objekta “*1991.gada Barikāžu piemiņas zīme*”, Jēkaba ielā, Vecrīgā projekta realizācija” (turpmāk - Iepirkums),rezultātiem un Būvuzņēmēja iesniegto Piedāvājumu iepirkumam (turpmāk - Piedāvājums), noslēdz šādu līgumu (turpmāk - Līgums):

1. **LĪGUMA PRIEKŠMETS**
	1. Būvuzņēmējs apņemas veikt **Vides objekta “*1991.gada Barikāžu piemiņas zīme*”, Jēkaba ielā, Vecrīgā projekta realizācijas** būvdarbus (turpmāk - Darbi), saskaņā ar SIA “Balta Istaba. Arhitekti” 2020. gadā izstrādāto projektu ar paskaidrojuma rakstu, Līguma un tā pielikumu noteikumiem, savlaicīgi, pilnā apmērā un augstā kvalitātē, un veiktos darbus nodot ekspluatācijā.
	2. Būvuzņēmējs Darbus veic ar savu darbaspēku, saviem darba rīkiem, iekārtām, ierīcēm, un materiāliem, kuru vērtība ir ierēķināta Līguma summā.
2. **LĪGUMA SASTĀVDAĻAS**
	1. Līgums sastāv no šādām daļām:
		1. Līgums;
		2. Pielikumi:
			1. Tāme;
			2. Pieteikums iepirkumam;
			3. Latvijas Republikas Saeimas administrācijas 10.03.2021. lēmums par saskaņojumu veikt darbības Saeimas aizsargjoslā.
	2. Interpretējot Līgumu vai kādu tā daļu, ir jāņem vērā visas šīs daļas, kas tulkojamas kopsakarībā.
3. **LĪGUMA SUMMA**
	1. Kopējā Līguma summa par kvalitatīvu un Līguma noteikumiem atbilstošu Darbu izpildi, ko Pasūtītājs samaksā Būvuzņēmējam, ir **56335,35 EUR (piecdesmit seši tūkstoši trīs simti trīsdesmit pieci *euro* un trīsdesmit pieci centi,** turpmāk – **Līguma summa**) bez pievienotās vērtības nodokļa (turpmāk – **PVN**). Pasūtītājs samaksā Būvuzņēmējam Līguma summu, saskaņā ar Līguma noteikumiem un Tāmi, un ar nosacījumu, ka Būvuzņēmējs pienācīgi un atbilstoši Līguma noteikumiem izpilda visas saistības.
	2. PVN maksājumus valsts budžetā veic Pasūtītājs saskaņā ar Pievienotās vērtības nodokļa likuma 142.pantu.
	3. Būvuzņēmējs apliecina, ka Tāmē iekļauti visi darbi, materiāli, mehānismi, iekārtas un palīgmateriāli, kas nepieciešami pilnīgai Līgumā noteikto Darbu veikšanai, to pienācīgai izpildei, lai Objektu pilnībā nodotu ekspluatācijā.
	4. Līguma summā ir iekļauti visi nodokļi un nodevas (izņemot pievienotās vērtības nodokli), un veikt to maksājumus ir Būvuzņēmēja pienākums.
	5. Būvuzņēmējs apliecina, ka Tāmē ir norādījis visas Darbu izmaksas, kas izriet no Būvniecības ieceres dokumentācijas un faktiskās Objekta situācijas. Neatbilstības starp Būvniecības ieceres dokumentācijā paredzēto un faktiskās Objekta situācijas izrietošo, un Tāmē paredzēto Darbu apjomiem ir Būvuzņēmēja risks un nevar būt par pamatu kopējās līgumcenas palielinājumam. Darbus, ko Būvuzņēmējs nav paredzējis un nav iekļāvis Tāmē, bet, kas izriet no Būvniecības ieceres dokumentācijas un faktiskās Objekta situācijas, Būvuzņēmējs veic par saviem līdzekļiem.
4. **DARBU IZPILDES NOTEIKUMI**
	1. Darbi ir jāveic saskaņā ar Latvijas būvnormatīviem, Līguma noteikumiem, autoruzrauga un Pasūtītāja vai Būvuzrauga norādījumiem, ciktāl šādi norādījumi neizmaina Līguma, Latvijas Republikā spēkā esošo normatīvo aktu nosacījumus, Līguma summu, Darbu apjomus vai Darbu izpildes termiņus.
	2. Būvuzņēmējs Darbus apņemas uzsākt uzreiz pēc Līguma noslēgšanas.
	3. Darbu uzsākšanai nepieciešamos sagatavošanās darbus un Objekta aizsardzības pasākumus pret nelabvēlīgām dabas un ģeoloģiskām parādībām pilnā apmērā veic Būvuzņēmējs.
	4. Ievērojot Līguma noteikumus, Būvuzņēmējs pilnīgu Darbu izpildi un nodošanu apņemas pabeigt 2 (divu) mēnešu laikā – **līdz** **2021.gada 5. jūlijam.** Izpilddokumentācijas sagatavošanu un saskaņošanu atbildīgajās iestādēs, objekta nodošanu ekspluatācijā: 6 (sešu) nedēļu laikā no būvdarbu pabeigšanas.
	5. Ja Darbu izpildīšanas procesā Būvuzņēmējam ir radušies fiziski šķēršļi vai apstākļi, kurus tas, kā pieredzējis un kvalificēts Būvuzņēmējs iepriekš nevarēja paredzēt, tad viņam ir tiesības, vispirms saskaņojot ar Pasūtītāju šajā punktā norādīto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.
	6. Iepirkuma pieteikumā norādīto būvdarbu vadītāju Būvuzņēmējs ir tiesīgs nomainīt vienīgi ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju.
	7. Būvuzņēmējs veic visas darbības, kādas, saskaņā ar Ministru kabineta 19.08.2014. noteikumiem Nr.500 "Vispārīgie būvnoteikumi" un citiem Latvijas Republikas spēkā esošajiem normatīvajiem aktiem, ir nepieciešamas, lai pilnībā pabeigtu Darbus. Būvuzņēmējs ir atbildīgs, lai Darbu izpildē tiktu ievēroti Latvijas Republikā spēkā esošie būvnormatīvi, citi normatīvie akti, kas reglamentē Līgumā noteikto Darbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi, kā arī Latvijas Republikas Saeimas administrācijas 10.03.2021. lēmumā par saskaņojumu veikt darbības Saeimas aizsargjoslā ietvertās prasības.
5. **PASŪTĪTĀJA PIENĀKUMI UN TIESĪBAS**
	1. **Pasūtītājs apņemas:**
		1. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
		2. saskaņā ar Līgumā noteikto kārtību, ar nodošanas – pieņemšanas aktu pieņemt Būvuzņēmēja augstā kvalitātē izpildītos Darbus, kas atbilst Līguma noteikumiem un tā pielikumu prasībām;
		3. noteiktajā kārtībā, veikt samaksu par Līguma noteikumiem atbilstoši veiktiem Darbiem, Līgumā;
		4. neradīt šķēršļus Darbu izpildei;
	2. **Pasūtītājam ir tiesības:**
		1. vienpusēji apturēt Darbus gadījumā, ja Būvuzņēmējs pārkāpj Latvijas Republikā spēkā esošo būvnormatīvu vai citu normatīvo aktu prasības, kā arī citos Līgumā noteiktajos gadījumos;
		2. nolīgt autoruzraugu un būvuzraugu Darbu izpildes uzraudzībai Latvijas Republikas spēkā esošajos normatīvajos aktos noteiktajā kārtībā;
		3. citas Pasūtītāja tiesības, kādas ir noteiktas Latvijas Republikas spēkā esošajos normatīvajos aktos un Līgumā;
		4. ieturēt no Būvuzņēmējam izmaksājamām naudas summām saskaņā ar Līgumu piemērotos līgumsodus, kā arī citas naudas summas, kuras saskaņā ar Līguma noteikumiem Pasūtītājam ir tiesības saņemt, tai skaitā Būvuzņēmēja radītos zaudējumus;
		5. Pasūtītājam no Būvuzņēmēja ir tiesības saņemt atlīdzinājumu par Pasūtītājam radītajiem izdevumiem, kas radušies Būvuzņēmēja nepienācīgas saistību izpildes dēļ.
6. **BŪVUZŅĒMĒJA PIENĀKUMI UN TIESĪBAS**
	1. **Būvuzņēmējs apņemas:**
		1. veicot Darbus, ievērot visus Latvijas Republikas spēkā esošos normatīvos aktus, tai skaitā noteikumus, kas attiecas uz Līgumā noteikto Darbu izpildi;
		2. Darbu veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		3. Pirms jebkuru darbu uzsākšanas savlaicīgi, atbildīgi un precīzi iesniegt pieprasītās ziņas un veikt attiecīgos saskaņojumus materiālu piegādei un darbu veikšanai ar Latvijas Republikas Saeimas administrāciju, Rīgas domes Satiksmes departamentu, pazemes inženiertīklu īpašniekiem u.c. organizācijām;
		4. nodrošināt visu nepieciešamo dokumentu atrašanos Objektā, kuru uzrādīšanu var prasīt personas, kas ir tiesīgas kontrolēt Darbus;
		5. būvdarbus organizēt atbilstoši kontrolējošo organizāciju prasībām;
		6. Objekta Darbu veikšanas teritorijā un visā Būvuzņēmēja darbības zonā nodrošināt tīrību un kārtību;
		7. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši Latvijas Republikas spēkā esošajiem normatīvajiem aktiem;
		8. rakstveidā nekavējoties informēt Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Darbu izpildi;
		9. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līdzēju sākotnējās vienošanās;
		10. nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		11. nodrošināt atbildīgā Darbu vadītāja vai viņa vietnieka atrašanos Objektā visā Darbu veikšanas laikā un izpildāmo Darbu kontroli no minēto personu puses.

Darbu vadītājs: Valdis Garklāvs, būvprakses sertifikāta Nr. 4-00278.

* + 1. uzņemties risku (nelaimes gadījumi, bojājumu rašanās, zaudējumu nodarīšana trešajām personām u.c.) par Objektu līdz tā nodošanas - pieņemšanas akta abpusējai parakstīšanai;
		2. Darbu izpildē izmantot būvizstrādājumus un iekārtas, kādas ir noteiktas Līgumā vai kādas ir iepriekš rakstveidā saskaņotas ar Pasūtītāju. Būvuzņēmējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikā spēkā esošajiem aktiem;
		3. pirms nodošanas - pieņemšanas akta abpusējas parakstīšanas sakārtot Objektu (aizvākt būvgružus, aizvākt Būvuzņēmējam piederošo inventāru un darba rīkus u.c.);
		4. koordinēt apakšuzņēmēju darbību un uzņemties atbildību par apakšuzņēmēju Darbu izpildes kvalitāti un Līguma noteikumu ievērošanu;
		5. veikt citas darbības saskaņā ar Līgumu, Latvijas būvnormatīviem un citiem Latvijas Republikas spēkā esošajiem normatīvajiem aktiem.
	1. **Būvuzņēmējam ir tiesības:**
		1. slēgt līgumus par noteiktu Darbu izpildi tikai ar iepirkuma Piedāvājumā norādītajiem apakšuzņēmējiem. Līguma darbības laikā apakšuzņēmējus var mainīt tikai ar Pasūtītāja rakstveida piekrišanu Līguma 11.punktā noteiktajos gadījumos. Noslēgtā apakšuzņēmuma līguma noteikumi nedrīkst būt pretrunā ar Līguma noteikumiem.
1. **RISKA PĀREJA**
	1. Cilvēku traumu un darbu, materiālu vai iekārtu un cita īpašuma bojāšanas vai iznīcināšanas risku uzņemas Būvuzņēmējs, izņemot, ja tas rodas Pasūtītāja vainas dēļ. Būvuzņēmējs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Būvuzņēmēja uz Pasūtītāju ar Objekta nodošanas – pieņemšanas akta abpusējas parakstīšanu.
2. **GARANTIJA**
	1. Būvuzņēmējs garantē, ka Darbi ir izpildīti atbilstoši Līguma noteikumiem. Tas nozīmē, ka Būvuzņēmējs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie Darbi ir kvalitatīvi, funkcionāli izmantojami, atbilst Līgumā noteiktajiem parametriem un ka Darbos, materiālos vai iekārtās nav defektu.
	2. Garantijas termiņš izpildītiem Darbiem, izmantotajiem materiāliem, aprīkojumam ir **2 (divi) gadi**, skaitot no nodošanas - pieņemšanas akta abpusējas parakstīšanas dienas.
	3. Ne vēlāk kā 20 (divdesmit) dienu laikā pēc objekta nodošanas ekspluatācijā un darbu galīgā nodošanas-pieņemšanas akta abpusējas parakstīšanas Izpildītājam jāiesniedz bankas vai apdrošināšanas sabiedrības izsniegtas beznosacījumu garantijas oriģināls eksemplārs par saistību izpildi garantijas perioda laikā 5% (pieci procenti) apmērā no kopējās līguma summas, kam jābūt spēkā sākot no galīgās būvdarbu izpildes pieņemšanas-nodošanas akta parakstīšanas dienas uz visu garantijas termiņa laiku. Garantijas vēstulē vai Garantijas apdrošināšanas polisē jābūt norādei, ka tai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758), kā arī jābūt ietvertam apliecinājumam, ka Banka vai Apdrošināšanas sabiedrība, atsakoties no jebkādām ierunu tiesībām, apņemas maksāt Pasūtītājam summu **2816,77 EUR (divi tūkstoši astoņi simti sešpadsmit eiro, 77 centi)** apmērā, saņemot Pasūtītāja pirmo rakstisko pieprasījumu un rakstisku apgalvojumu, ka Būvuzņēmējs nav izpildījis saistības saskaņā ar Līgumu.
	4. Visus garantijas termiņa laikā konstatētos trūkumus, kuri pie pareizas Objekta ekspluatācijas ir izveidojušies Uzņēmēja, tā piesaistīto apakšuzņēmēju vainas dēļ vai to materiālu trūkumu dēļ, kurus Uzņēmējs vai tā piesaistītie apakšuzņēmēji pēc saviem ieskatiem izmantoja Darbu veikšanas procesā, Uzņēmējs novērš nekavējoties, tehnoloģiski iespējami īsākā, bet ne ilgāk, kā 20 (divdesmit) darba dienu laikā.
	5. Ja Pasūtītājs garantijas laikā konstatē bojājumus, trūkumus un/vai defektus, par to rakstveidā tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trīs) darba dienām, bet Līdzēji var rakstveidā vienoties par citu termiņu defektu akta sastādīšanai. Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.
	6. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas bezierunu kārtībā ir saistošs arī Būvuzņēmējam. Par akta sastādīšanu Būvuzņēmējam tiek paziņots rakstveidā, norādot vietu un laiku, kad defektu akts ir ticis sastādīts.
	7. Ja Būvuzņēmējs nenovērš defektu aktā norādītos defektus Pasūtītāja noteiktajā laikā un/vai atsakās tos novērst, Pasūtītājam ir tiesības nolīgt citu darba veicēju defektu novēršanai, un Būvuzņēmējam ir pienākums atlīdzināt Pasūtītājam defektu novēršanu saistītās izmaksas. Pasūtītājam jāinformē Būvuzņēmējs par lēmumu veikt defektu novēršanu, nolīgstot citu darba veicēju. Šajā punktā noteiktā cita darba veicēja nolīgšana nepārtrauc vai kā citādi neietekmē Līguma 8.2.punktā un 8.3.punktā noteiktās garantijas spēkā esamību, un Būvuzņēmējam garantijas laikā saglabājas pienākums nodrošināt visu defektu novēršanu par saviem līdzekļiem.
3. **DARBU NODOŠANAS UN PIEŅEMŠANAS KĀRTĪBA**
	1. Darbu nodošana notiek ar Darbu nodošanas – pieņemšanas aktu. Pirms Darbu nodošanas Būvuzņēmējs sastāda aktu par faktiski izpildītiem Darbiem (Forma Nr.2). Pasūtītājs 10 (desmit) darba dienu laikā no akta saņemšanas brīža paraksta aktu par izpildītiem Darbiem vai arī nosūta Būvuzņēmējam motivētu atteikumu. Parakstīts akts par izpildītiem Darbiem un tehniskās dokumentācijas (jaunizbūvēta iekšējo komunikāciju shēmas) saņemšana ir pamats nodošanas – pieņemšanas akta sastādīšanai.
	2. Izpildītie Darbi netiks pieņemti, ja tie neatbilst faktiski izpildītajam apjomam, neatbilst Līgumam, Latvijas Republikas spēkā esošo normatīvo aktu prasībām, vai arī, ja attiecībā uz tiem bija nepieciešams, bet netika sastādīts akts par segto Darbu pieņemšanu.
	3. Ja Darbu pieņemšanā Pasūtītājs konstatē trūkumus un/vai nepabeigtus Darbus, Būvuzņēmējam ir pienākums uz sava rēķina Pasūtītāja noteiktajā termiņā veikt šo trūkumu novēršanu un/vai nepabeigto Darbu izpildi, un pēc tam tiek veikta atkārtota pieņemšana. Darbu pieņemšanu apliecina nodošanas – pieņemšanas akta abpusēja parakstīšana.
	4. Nodošanas – pieņemšanas akta parakstīšana neatbrīvo Būvuzņēmēju no atbildības par Darbu defektiem, kuri atklājas pēc Darbu pieņemšanas garantijas laikā.
	5. Dokumenti, kurus Būvuzņēmējs izstrādā vai iesniedz Pasūtītājam, tiek iesniegti latviešu valodā pirms nodošanas – pieņemšanas akta abpusējas parakstīšanas, un šo dokumentu iesniegšana ir obligāts priekšnosacījums nodošanas – pieņemšanas akta abpusējai parakstīšanai.
4. **NORĒĶINU KĀRTĪBA**
	1. Pasūtītājs samaksu Būvuzņēmējam veic, pārskaitot naudu uz Līgumā norādīto Būvuzņēmēja bankas norēķinu kontu, šādā kārtībā:
		1. Avanss 20% no Līguma summas pēc Līguma noslēgšanas un rēķina saņemšanas.
		2. starpmaksājums faktiski izpildīto darbu vērtībā, proporcionāli dzēšot avansu – pēc būvdarbu pabeigšanas, teritorijas sakopšanas, akta par faktiski izpildītiem Darbiem abpusējas parakstīšanas un attiecīga rēķina saņemšanas no Būvuzņēmēja. No maksājuma summas tiek ieturēts garantijas depozīts 5% (piecu procentu) apmērā no Līguma summas.
		3. noslēguma maksājums 5% (piecu procentu) apmērā no Līguma summas – pēc izpilddokumentācijas sagatavošanas un saskaņošanas atbildīgajās iestādēs, objekta nodošanas ekspluatācijā, nodošanas – pieņemšanas akta abpusējas parakstīšanas, garantijas perioda Garantijas vēstules vai apdrošināšanas polises (Līguma 8.4.punkts) iesniegšanas un attiecīga rēķina saņemšanas no Būvuzņēmēja.
	2. Rēķinos norāda „nodokļa apgrieztā maksāšana” saskaņā ar Pievienotās vērtības nodokļa likuma 125.panta pirmās daļas 16.punktu.
	3. Rēķinus Izpildītājs Pasūtītājam iesniedz tikai elektroniski, atbilstoši Rīgas pilsētas pašvaldības portālā [www.eriga.lv](http://www.eriga.lv/), sadaļā „Rēķinu iesniegšana” norādītajai informācijai par elektroniskā rēķina formātu, izmantojot manuālu rēķina informācijas ievades Web formu  portālā http://[www.eriga.lv](http://www.eriga.lv/), sadaļā „Rēķinu iesniegšana”.
	4. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	5. Puses vienojas, ka elektroniskā rēķina apmaksas termiņš ir 15 (piecpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv/) sadaļā „Rēķinu iesniegšana” norādītajai informācijai par elektroniskā rēķina formātu.
	6. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	7. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	8. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **APAKŠUZŅĒMĒJI**
	1. Būvuzņēmējs ir pilnā apmērā atbildīgs par apakšuzņēmēju darbu.
	2. Būvuzņēmējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot šādus gadījumus:
		1. Būvuzņēmēja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkuma procedūrā Būvuzņēmējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt minētā personāla un apakšuzņēmēju nomaiņai, ja pastāv kāds no šādiem nosacījumiem:
			1. Būvuzņēmēja piedāvātais personāls un/vai apakšuzņēmējs neatbilst Iepirkuma dokumentos noteiktajām prasībām, kas attiecas uz piegādātāja personālu vai apakšuzņēmējiem;
			2. tiek nomainīts apakšuzņēmējs, uz kura iespējām Iepirkuma procedūrā Būvuzņēmējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Būvuzņēmējs atsaucies, apliecinot savu atbilstību iepirkumā noteiktajām prasībām;
			3. piedāvātais apakšuzņēmējs atbilst Publisko iepirkumu likuma 9.panta astotās daļas izslēgšanas nosacījumiem.
		2. Būvuzņēmējs drīkst veikt apakšuzņēmēju nomaiņu, uz ko neattiecas Līguma 11.2.1.punkta noteikumi, kā arī apakšuzņēmēju vēlāku iesaistīšanu Līguma izpildē, ja Būvuzņēmējs par to rakstveidā paziņojis Pasūtītājam un saņēmis pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas šā Publisko iepirkumu likuma 9.panta astotās daļas noteiktie pretendentu izslēgšanas nosacījumi, ko pārbauda Pasūtītājs.
	3. Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 11.2.punkta noteikumiem.
2. **LĪGUMSODS**
	1. Ja Būvuzņēmēja vainas dēļ Darbi Objektā nav nodoti Līguma 4.4.punktā noteiktajā termiņā vai citā termiņā, par kuru Līdzēji ir vienojušies, Būvuzņēmējs maksā Pasūtītājam (vai Pasūtītājs to ietur) par katru nokavēto dienu līgumsodu 0,2% (divas desmitdaļas procenta) apmērā no Līguma summas, bet ne vairāk kā 10% (desmit procenti) no tās. Līgumsoda samaksa neatbrīvo Būvuzņēmēju no turpmākās saistību izpildes un zaudējumu atlīdzināšanas, kas radusies tā vainas dēļ.
	2. Ja Būvuzņēmējs nesakopj Objektu, tai skaitā, bet ne tikai, neatbrīvo no būvgružiem, iekārtām, materiāliem, darba rīkiem, Pasūtītājam ir tiesības pieaicināt citu darbu veicēju, lai sakoptu un atbrīvotu Objektu, un Būvuzņēmējs ir pilnā mērā atbildīgs par Pasūtītajam radītajiem izdevumiem, kas radušies šajā punktā noteiktajos apstākļos.
	3. Ja Būvuzņēmējs nepilda un/vai nepienācīgi pilda Līgumu un/vai atsakās no tā izpildes, vai ja Līgums tiek pārtraukts Būvuzņēmēja vainas dēļ, Būvuzņēmējs maksā Pasūtītājam līgumsodu (vai Pasūtītājs to ietur) par Līguma neizpildi vai nepienācīgu izpildi 10% (desmit procentu) apmērā no Līguma summas.
	4. Ja Pasūtītājs Līgumā paredzētos maksājumus neveic Līgumā noteiktajā termiņā, Pasūtītājam var tikt piemērots līgumsods par katru nokavēto dienu 0,2% (divas desmitdaļas procenta) apmērā no nokavētā maksājuma summas, bet ne vairāk kā 10% (desmit procenti) no tās. Līgumsoda samaksa neatbrīvo Pasūtītāju no turpmākās saistību izpildes.
3. **APDROŠINĀŠANA**
	1. Līdz Darbu uzsākšanas brīdim Būvuzņēmējs noslēdz civiltiesiskās atbildības apdrošināšanas līgumu par periodu no Darbu uzsākšanas brīža līdz visu Darbu nodošanas – pieņemšanas akta abpusējai parakstīšanai, kas nodrošina to zaudējumu atlīdzību, kuri var rasties trešajām personām būvniecības dalībnieku darbības un/vai bezdarbības (vai šādas darbības un/vai bezdarbības seku) dēļ Darbu laikā. Risku segums – atbilstoši Ministru kabineta 19.08.2014. noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”
	2. Slēdzot civiltiesiskās atbildības apdrošināšanas līgumu par Būvuzņēmēja atbildību Objektā, apdrošināšanas līguma minimālais atbildības limits ir ne mazāks kā 10% (desmit procenti) no kopējās Līguma summas.
	3. Gadījumā, ja Būvuzņēmēja darbības un/vai bezdarbības rezultātā, veicot Līgumā noteiktos Darbus tiek bojāta trešo personu un/vai Pasūtītāja manta un/vai nodarīts kaitējums trešo personu un/vai Pasūtītāja pārstāvju dzīvībai vai veselībai un zaudējumu apmērs pārsniedz civiltiesiskās apdrošināšanas robežas, tad visus un jebkādus zaudējumus un kompensācijas, kuras nesedz apdrošināšana, pilnā apmērā apmaksā Būvuzņēmējam no saviem līdzekļiem.
	4. Būvuzņēmējam ir pienākums līdz Darbu uzsākšanai Objektā iesniegt Pasūtītājam civiltiesiskās atbildības apdrošināšanas polises paša Būvuzņēmēja apliecinātu kopiju.
4. **LĪGUMA IZBEIGŠANA**
	1. Līgums var tikt izbeigts tikai Līgumā noteiktajā kārtībā vai Līdzējiem savstarpēji rakstveidā vienojoties un vienošanos abpusēji apliecinot ar parakstiem.
	2. Pasūtītājs var, ar rakstveida paziņojumu Būvuzņēmējam par saistību neizpildīšanu, izbeigt visu Līgumu vai tā daļu:
		1. ja Būvuzņēmējs Līgumā noteiktajā termiņā nav uzsācis Darbu izpildi vai nav izpildījis pilnībā vai daļēji kādas savas saistības saskaņā ar Līgumu, vai neievēro sava Piedāvājuma, vai Latvijas Republikas spēkā esošo normatīvo aktu prasības, vai nespēj veikt darbus Līgumā noteiktajos termiņos un Līgumā noteiktajā kvalitātē - ar nosacījumu, ka Būvuzņēmējs 3 (trīs) darba dienu laikā no attiecīgā Pasūtītāja paziņojuma saņemšanas nav novērsis izdarīto pārkāpumu;
		2. ja Būvuzņēmējs ir atzīts par maksātnespējīgu vai uzsākts Būvuzņēmēja likvidācijas process;
		3. Latvijas Republikā spēkā esošā Publiskā iepirkumu likumā noteiktajos gadījumos;
		4. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Līguma izbeigšana neierobežo Pasūtītāja tiesības uz zaudējumu atlīdzību un/vai līgumsodu.
	4. Būvuzņēmējs, Līguma izbeigšanas gadījumā, 5 (piecu) darba dienu laikā no Līguma 14.2.punktā noteiktā paziņojuma saņemšanas dienas atmaksā Pasūtītājam jebkuru kā avansu saņemto summu (ja tāda ir), kā arī līgumsodu saskaņā ar Līguma 12.3.punkta noteikumiem.
	5. Ja Pasūtītājs izmanto tiesības vienpusēji izbeigt Līgumu, Līdzēji sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.
	6. Līguma izbeigšanas gadījumā Būvuzņēmējs nekavējoties vai arī Pasūtītāja noteiktajā datumā pārtrauc Darbus, veic visus pasākumus, lai Objekts tiktu atstāts nebojātā, drošā stāvoklī un atbilstoši Latvijas Republikas spēkā esošo normatīvo aktu prasībām, sakopj Objektu, atbrīvo no iekārtām un būvgružiem, un nodod Pasūtītājam uz Darbiem attiecināmo dokumentāciju, nodrošina, lai Būvuzņēmēja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušās.
	7. Gadījumā, ja Pasūtītājs nokavē maksājumu veikšanas termiņu par 20 (divdesmit) darba dienām vai citādi traucē vai neļauj Būvuzņēmējam veikt savas līgumsaistības, Būvuzņēmējam ir tiesības ar ierakstītu vēstuli, vai elektroniski parakstītu, ar drošu elektronisko parakstu, kas satur laika zīmogu, paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 5 (piecu) darba dienu laikā neveic nokavēto maksājumu, tad Būvuzņēmējs ir tiesīgs izbeigt Līgumu vienpusēji.
5. **FORCE MAJEURE**
	1. Līdzēji nav pakļauti zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta *Force Majeure* gadījumā. Šī punkta noteikumi nav attiecināmi uz gadījumiem, kad *Force Majeure* ir radies jau pēc tam, kad attiecīgais Līdzējs ir nokavējis saistību izpildi.
	2. Šajā punktā *Force Majeure* nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgais Līdzējs nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti arī tādi, kas ietekmē Līdzēju iespēju veikt Līguma izpildi: kari, revolūcijas, ugunsgrēki, plūdi, epidēmijas, karantīnas ierobežojumi un preču pārvadājumu embargo u.c.
	3. Ja izceļas *Force Majeure* situācija, Būvuzņēmējs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Būvuzņēmējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši *Force Majeure*. Jebkuram no Līdzējiem ir tiesības vienpusēji pārtraukt līgumu, ja *Force Majeure* apstākļu ietekmes izbeigšanās nav paredzama vai ja tie nepārtraukti turpinās ilgāk nekā četrus mēnešus.
6. **PIEMĒROJAMĀ LIKUMDOŠANA UN STRĪDU ATRISINĀŠANAS KĀRTĪBA**
	1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā.
	2. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts Latvijas Republikas tiesā Latvijas Republikas spēkā esošajos normatīvajos aktos noteiktajā kārtībā.
	3. Līgums ir noslēgts, tiek interpretēts un pildīts saskaņā ar Latvijas Republikas spēkā esošajiem normatīvajiem aktiem.
7. **LĪGUMA GROZĪŠANA, PAPILDINĀŠANA**
	1. Līdzēji, savstarpēji vienojoties, ir tiesīgi izdarīt grozījumus Līgumā Publisko iepirkuma likuma 61.pantā noteiktajos gadījumos un kārtībā, t.sk. Līguma grozījumi ir pieļaujami jebkurā no šādiem gadījumiem:
		1. Ja Pasūtītāja budžetā ir nepietiekošs finansējums Līgumā paredzēto Darbu izpildes apmaksai Darbu apjomi var tikt samazināti līdz 30% (trīsdesmit procentiem) no Līguma 3.1.punktā noteiktās Līguma summas;
		2. Darbu apjomi var tikt samazināti arī, ja Darbu gaitā Pasūtītājs konstatē, ka Tāmēs norādītajā apjomā tos veikt nav nepieciešams. Šajos gadījumos norēķini par izpildītajiem Darbiem notiek pēc faktiski noteiktās izpildes, nemainot Būvuzņēmēja piedāvātās vienību cenas Darbiem, materiāliem, mehānismiem, kā arī piedāvātās laika normas un pieskaitāmās izmaksas. Ieekonomētie līdzekļi Darbu apjoma samazinājuma dēļ tiek noteikti kā Pasūtītāja rezerve un var tikt izmantoti Papildus Darbu veikšanai pēc Pasūtītāja norādījumiem. Ja Pasūtītāja rezerve netiek pilnībā izmantota līdz Darbu izpildes beigām, tad pirms Objekta Pieņemšanas-nodošanas akta parakstīšanas un pēdējā rēķina izrakstīšanas neizmantotie līdzekļi tiek izslēgti no Līguma summas.
		3. Ja Darbu izpildes laikā izstrādātajā Būvniecības ieceres dokumentācijā ir konstatēti apstākļi, kas ietekmē sākotnēji plānotos Darbu apjomus, nemainot vienību cenu izmaksas (bet tādiem, kam analogu Līgumā nav, cenu nosaka Pasūtītājs pēc līdzīga rakstura Darbu cenām Līgumā, vai, ja tādu nav, pēc Būvuzņēmēja iesniegtās un būvuzrauga saskaņotās cenas aprēķina un līdzīga rakstura Darbu cenām tirgū);
		4. grozījumi nepieciešami tādu iemeslu dēļ, kurus Pasūtītājs nevarēja paredzēt un bez kuriem Līgums objektīvu iemeslu dēļ nav izpildāms;
		5. Līguma izpildes laikā ir radušies apstākļi, kas neizbēgami aizkavē Darbu izpildi. Būvuzņēmējam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Būvuzņēmēja paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Būvuzņēmēja saistību izpildes termiņš. Šādā gadījumā pagarinājums ir jāakceptē abiem Līdzējiem ar Līguma izmaiņām, abpusēji parakstot atbilstošu vienošanos.
		6. Līguma 4.4.punktā noteikto termiņu, Līdzējiem vienojoties, turklāt nekonstatējot Līdzēja vainojamu rīcību vai bezdarbību, bez sankciju piemērošanas, ar vai bez izmaiņām Līguma summā var pagarināt, ja:
			1. pēc Pasūtītāja ierosinājuma ir veiktas izmaiņas būvniecības ieceres dokumentos;
			2. nepieciešams veikt neparedzētus vai papildu Darbus, kas nebija iekļauti sākotnējā Iepirkumā;
			3. ja valsts vai pašvaldības institūcija izdod administratīvu aktu, kas ir saistošs izpildot Darbus un kavē Būvdarbu izpildei noteiktā termiņa ievērošanu.
	2. Ja Būvuzņēmējs piedāvā izmantot ekvivalentus produktus to vietā, kas ir norādīti Līguma dokumentos, Būvuzņēmējam ir jāiesniedz šādi alternatīvie/ekvivalentie produkti iepriekšējam Pasūtītāja apstiprinājumam. Būvuzņēmējam ir jānodrošina pierādījumi produktu savstarpējai aizstājamībai un jāsedz visi izdevumi, kas radušies sakarā ar savstarpējās aizvietojamības izpēti. Līguma dokumentos norādīto produktu aizstāšana ar ekvivalentiem produktiem ir pieļaujama situācijā, ja ražotājs ir pārtraucis ražot konkrēto produktu, vai Būvuzņēmēja piedāvātais ir tādas pašas vai labākas kvalitātes. Pasūtītājam ir tiesības, bet nav pienākums apstiprināt alternatīvu/ekvivalentu produktu pielietojumu, turklāt šāds saskaņojums nav obligāts priekšnosacījums Līguma summas palielināšanai.
	3. Par jebkurām Darbu izmaiņām Būvuzņēmējs sagatavo izmaiņu aktu (pievienojot detalizēto tehnisku dokumentāciju par Darbu izmaiņu tehniskajiem risinājumiem un izmaksām),un izsniedz to Pasūtītājam. Izmaiņu aktam jābūt Pasūtītāja apstiprinātam. Līdzēju abpusēji parakstīts izmaiņu akts, ar kuru noteiktas Darbu izmaiņas, ir šī Līguma neatņemama sastāvdaļa, un tas Būvuzņēmējam jāpilda bezierunu kārtībā.
	4. Par papildu Darbiem un līdz ar to par pamatojumu Līguma summas palielināšanai no Būvuzņēmēja puses nevar tikt uzskatītas jebkādas atsauces uz tā nepilnīgi veiktiem aprēķiniem tāmēs, uz kļūdainām materiālu apjomu aplēsēm būvniecības ieceres dokumentācijas specifikācijās, grafiskajos materiālos un Tāmēs, uz Tāmēs neietvertiem elementiem, kuri ir norādīti tekstuāli vai grafiski būvniecības ieceres dokumentācijā, uz Darbu detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem.
	5. Līguma grozījumi un papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
8. **LĪGUMA NOSLĒGŠANA UN SPĒKĀ ESAMĪBA**
	1. Līgums noslēgts 2 (divos) identiskos eksemplāros latviešu valodā, no kuriem vienu eksemplāru glabā Pasūtītājs, un vienu – Būvuzņēmējs.
	2. Līgums stājas spēkā ar brīdi, kad Līdzēji to ir parakstījuši.
	3. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji. Līguma izbeigšana vai Līguma termiņa iztecējums neatbrīvo Līdzējus no tādu saistību izpildes, kuru izpildes pienākums saglabājās arī pēc Līguma izbeigšanas un Līguma termiņa beigām.
	4. Kontaktpersona no Pasūtītāja puses: Raimonds Baumanis, tālrunis: \_\_\_, e-pasts: raimonds.baumanis@riga.lv.
	5. Kontaktpersona no Izpildītāja puses: Valdis Garklāvs, tālrunis: \_\_\_, e-pasts: gamira2@inbox.lv.
	6. Pielikumā:
		1. Tāmes uz \_\_\_\_ lapām;
		2. Pieteikums iepirkumam uz 4 lpp.;
		3. Latvijas Republikas Saeimas administrācijas 10.03.2021. lēmums par saskaņojumu veikt darbības Saeimas aizsargjoslā uz 3 lpp.
9. **NOSLĒGUMA NOTEIKUMI**
	1. Visiem paziņojumiem, ko Līdzēji nosūta viens otram saskaņā ar Līgumu, ir jābūt rakstiskiem un ir jābūt nodotiem personīgi vai nosūtītiem pa e-pastu (paziņojumu parakstot ar drošu elektronisko parakstu, kas satur laika zīmogu) vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, e-pasta nosūtīšanas dienā vai dienā, kad ierakstīta vēstule nodota pastā.
	2. Gadījumā, ja kāds no Līdzējiem maina savu juridisko adresi, pasta adresi, bankas rekvizītus, vai informāciju par Līdzēju kontaktpersonām, tas ne vēlāk kā 5 (piecu) darba dienu laikā rakstiski paziņo par to otram Līdzējam. Līdzējs, kas nepilda šajā punktā noteikto pienākumu, pilnā mērā uzņemas atbildību par sekām, kas iestājušas šajā punktā noteiktā pienākuma neizpildes dēļ.
	3. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līguma 20.punktā norādītajām adresēm, t.sk. elektroniski, ar drošu elektronisko parakstu, ja vien Līdzējs - informācijas saņēmējs - nav iepriekš norādījis savādāk.
10. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:****Rīgas pašvaldības aģentūra** **„Rīgas pieminekļu aģentūra”**Gaujas iela 19A, Rīga, LV-1026Norēķinu rekvizīti:Rīgas pilsētas pašvaldībaRātslaukums 1, Rīga, LV-1050NMR kods 90011524360PVN reģ. Nr. LV90011524360Banka: Luminor Bank AS Latvijas filiāle, RIKOLV2XKonta Nr. LV97RIKO0021300023010RD iestādes kods: 233rpa@riga.lv\*G.Gailītis | **Būvuzņēmējs:****SIA Valgīra Būve**,reģistrācijas numurs 40103842245PVN Reģ. Nr. LV40103842245būvkomersanta Reģ. Nr. 12011Kalnrozes iela 16-2, Salaspils,Salaspils novads, LV-2121Norēķinu rekvizīti:Banka: Luminor Bank AS Latvijas filiāle, RIKOLV2XKonta Nr. LV62RIKO0002930188278gamira2@inbox.lv\*I.Garklāva |

\* Šis dokuments ir elektroniski parakstīts ar drošu elektronisko parakstu un satur laika zīmogu